
Kasutusloa andmisest keeldumine
Võttes aluseks Kohaliku omavalitsuse korralduse seaduse  § 30 lõike 1 punkti 2, Ehitusseaduse  § 33 lg 8  ja Narva Linnavolikogu 20. märtsi 2003.a määruse nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine", 
 

1. Asjaolud ja menetluse käik

Joala 11 elamu mitteeluruumid M-7 ja M-10 on rekonstrueeritud tervisekeskuseks. Elamu kaasomanikelt on laekunud kasutusloa taotlused, v.a. korteri nr. 101 omanikult. Ehitisregistri andmetel see on pr. Antonina Maltseva, isikukood 42002173728.

Kasutusloa taotlusele on lisatud mitteeluruumi M-7 ja M-10 OÜ Sillamäe Tervisekeskus, äriregistri kood 10897416, omaniku kiri, kus selgitatakse, et kasutusloa taotlus korteri nr. 101 omaniku poolt puudub seoses tema surmaga ning sellega, et järeltulija ei ole saanud veel pärija õigust.  
2. Õiguslikud järeldused

Vastavalt Ehitusseaduse § 33 lõikele 8 mitme isiku ühises omandis oleva ehitise korral peavad kasutusloa taotluse esitama ehitise omanikud ühiselt 

3. Otsus 

Tulenevalt eeltoodust ja lähtudes Ehitusseaduse § 33 lõikest 8 ning Haldusmenetluse seaduse § 4 lõigetest 1 ja 2  Narva Linnavalitsus annab korralduse:

3.1. Keelduda loa andmisest alljärgnevalt:

3.2. Joala 11 elamu mitteeluruumid (mitteeluruumid M-7 ja M-10) rekonstrueeritud tervisekeskuseks;

4. Korraldus jõustub punktis 1 nimetatud ehitiste omanikele teatavakstegemisest.

5. Korraldust võib vaidlustada Jõhvi Halduskohtus 30 päeva jooksul arvates korralduse teatavakstegemisest.

Linnapea

Ants Liimets

Linnasekretär

